МИНИСТЕРСТВО НА ОБРАЗОВАНИЕТО И НАУКАТА
НАЦИОНАЛЕН ДВОРЕЦ НА ДЕЦАТА
ОБЩИНА ШУМЕН
ЦЕНТЪР ЗА ПОДКРЕПА ЗА ЛИЧНОСТНО РАЗВИТИЕ-ОБЕДИНЕН ДЕТСКИ КОМПЛЕКС“АНАСТАС СТОЯНОВ“-ШУМЕН
СТАТУТ
НА ОСЕМНАДЕСЕТИ НАЦИОНАЛЕН КОНКУРС НА ТЕМА:
“Мадарският конник – символ на историческото минало и европейското бъдеще на България”
ЦЕЛ НА КОНКУРСА:
Мадарският конник е знак за мощта на българската държава, свидетелство за високото развитие на родното изкуство и глобален символ на България. 
Конкурсът дава възможност на учениците да изразят чрез лично творчество отношението си към историческата памет, да демонстрират как миналото и настоящето провокират принадлежност към родовата памет, идентичност и поглед към бъдещето.
УЧАСТНИЦИ: Ученици от 1 до 12 клас от всички видове училища, центрове за подкрепа за личностно развитие  и институции, работещи с деца.
РЕГЛАМЕНТ:
I. ЛИТЕРАТУРЕН КОНКУРС
Разчита се на свободно интерпретиране на темата от страна на участниците. На учениците им се дава възможност да изразят  чрез лично творчество в областта на словесното изкуство отношението си към родовата памет с поглед към бъдещето.
Литературните творби да са свободно интерпретирани и свързани с Мадарския конник  от създаването му до наши дни; предания и легенди; основаване на българската държава; български ханове и царе с принос за нейното утвърждаване и разцвет, но с отношение към Мадарския конник.
1.Участниците се състезават в два раздела: поезия и проза /есе и разказ/. Всеки участник може да изпрати до 3 /три/ творби стихотворения и /или/ едно произведение в проза до 3 страници, формат А4, в печатен вид на е-mail: odkshumen@abv.bg  или на хартиен носител.
Литературните творби не трябва да са участвали в предишни издания на конкурса, както и в други конкурси до момента.
2.Участват ученици от 1 до 12 клас разделени в три възрастови групи:
Първа група –  от 1 до 4 клас
Втора група –  от 5 до 7 клас
Трета група –  от 8 до 12 клас
II. РИСУНКА
Свободно интерпретиране на темата: фигурална или нефигурална композиция, пейзаж, архитектура, свързани със с. Мадара; с Мадарския конник от създаването му до наши  дни; основаването на българската държава; български ханове и царе с принос за нейното утвърждаване и разцвет; живот на прабългарите-бит, култура, военни сцени; старите столици на България.
1.Участват ученици от 1 до 12 клас разделени в три възрастови групи:
Първа група –  от 1 до 4 клас
Втора група –  от 5 до 7 клас
Трета група –  от 8 до 12 клас
2. Рисунките се представят на хартиен носител.
3. Всеки участник може да представи до две рисунки с формат на листа А4 /297 х 210 мм/ или /350 х 500 мм/ без ограничение на използваните техники и материали.
III. КОМПЮТЪРНА РИСУНКА
Свободно интерпретиране на темата: фигурална или нефигурална композиция, пейзаж, архитектура, свързани със с. Мадара; с Мадарския конник от създаването му до наши  дни; основаването на българската държава; български ханове и царе с принос за нейното утвърждаване и разцвет; живот на прабългарите-бит, култура, военни сцени; старите столици на България.
1.Участват ученици от 1 до 12 клас, разделени в три възрастови групи:
Първа група –  от 1 до 4 клас
Втора група –  от 5 до 7 клас
Трета група –  от 8 до 12 клас
2. Изображенията се изпращат на е-mail: odkshumen@abv.bg  и се представят на хартиен носител.
3. Всеки участник може да представи до две творби с формат на листа А4 /297 х 210 мм/ или А3 /594 х 420 мм/.
4. Творбите трябва да са създадени чрез графичен редактор. Не се допускат творби с вмъкнати готови обекти от други програми или картинки. Не се приемат творби създадени с помощта на изкуствен интелект.
IV. МУЛТИМЕДИЙНА ПРЕЗЕНТАЦИЯ ИЛИ ВИДЕОКЛИП
1.Участват ученици от 1 до 12 клас, разделени в три възрастови категории:
Първа група –  от 1 до 4 клас
Втора група –  от 5 до 7 клас
Трета група –  от 8 до 12 клас
2. Изисквания:
Презентацията да включва до 20 слайда. Времетраене на видеоклипа максимум до 5 мин. (формат по избор – mp4., mpeg., mov.) Творбата не трябва да е участвала в друг конкурс.
Файлът с презентацията/видеоклипа трябва да е именуван: трите имена на участника, клас, заглавие.
Творбите се изпращат по електронен път на е-mail: odkshumen@abv.bg или се представят на магнитен носител. 
Ако файловете са твърде големи, могат да бъдат прикачени в Google Drive, dox.bg или други облачни пространства с линкове/връзки активни през целия период на конкурса.
V. ДЕКОРАТИВНО-ПРИЛОЖНО ИЗКУСТВО
Свободно интерпретиране на темата: фигурална или нефигурална композиция, пейзаж, архитектура, свързани със с. Мадара; с Мадарския конник от създаването му до наши  дни; основаването на българската държава; български ханове и царе с принос за нейното утвърждаване и разцвет; живот на прабългарите-бит, култура, военни сцени; старите столици на България.
1.Участват ученици от 1 до 12 клас разделени в три възрастови групи:
Първа група –  от 1 до 4 клас
Втора група –  от 5 до 7 клас
Трета група –  от 8 до 12 клас
2.Без ограничение на  използваните техники и материали /декоративни релефи и пластики, дърворезба, текстил, керамика, стъклопис, ковано желязо и др./
VI. Общи изисквания към участниците в петте раздела:
1.Всяка от конкурсните работи се придружава със заявка за участие и декларация-съгласие на родител /Приложение 1/.
2.Творби ще се приемат с пощенско клеймо до 17 април 2026 година на адрес: гр. Шумен 9700, бул. „Славянски“ № 72, ЦПЛР – Обединен  детски комплекс „Анастас Стоянов“, за конкурса “Мадарският конник – символ на историческото минало и европейското бъдеще на България”
3. Компетентно жури ще разгледа и оцени работите и ще присъди  І-ва, ІІ-ра и ІІІ-та награда за всяка възрастова група от всеки раздел и поощрителни награди.
4. Творбите участвали в конкурса не се връщат.
5. Отчитането на Националния конкурс  „Мадарският конник – символ на историческото минало и Европейското бъдеще на България“ ще се състои на 16 май 2026 година.
Мястото и часа ще бъдат уточнени, допълнително.
За контакти и допълнителна информация – телефони: 054/877051, 054/877456, 054/860056 и е-mail: odkshumen@abv.bg

